Dorothe Engelbretsdatter regnes som den første norske forfatter som fikk «diktergasje», og blant de første som hadde forfatterskapet som yrke. Det hjalp at hun i 1682 fikk kongelig privilegium («copyright») i ti år med enerett til å å utgi sin egen diktning, forlenget med nye ti år fra 1692. I tillegg hadde kongen innvilget henne livsvarig skattefritak da hun ble enke i 1684. Forfatterskapet ble verdsatt både i Danmark og Norge, og Dorothe ble omtalt som «den ellevte muse» (Sapfo var den tiende).